wickkiey/tamil-wikipedia-markdown huggingface dataset:
# கல்லாறுகுட்டி அணை


**கல்லாறுகுட்டி அணை** (*Kallarkutty Dam*) என்பது இந்தியாவின் கேரளாவில் இடுக்கி மாவட்டத்தில் வெள்ளத்தூவல் பஞ்சாயத்தில் கல்லார்குட்டியில் உள்ள நேரியமங்கலம் நீர்மின் திட்டத்தின் பகுதியாக, பெரியாற்றின் கிளை நதியான முத்திரபுழா ஆற்றின் மீது கட்டப்பட்ட ஈர்ப்பு அணையாகும். செங்குளம் அணையின் நீர்மின் உற்பத்தி நிலையம் மற்றும் முத்திரபுழா ஆற்றிலிருந்து வெளியேற்றப்படும் தண்ணீர் பாம்பிளா அணைக்கு மேல் உள்ள பனம்குட்டி அருகே உள்ள நேரியமங்கலம் நீர் மின் நிலையத்திற்குத் திருப்பி விடப்படுகிறது. 15 மெகாவாட் திறன் கொண்ட 3 விசையாழிகளைப் பயன்படுத்தி 45 மெகாவாட் மின்சாரம் உற்பத்தி செய்வதற்காக -ல் நீர் மின் திட்டம் தொடங்கப்பட்டது. 2006ல், இத்திட்டம் 45 மெகாவாட்டிலிருந்து 52.65 மெகாவாட்டாக திட்டமாக மேம்படுத்தப்பட்டது. உடும்பஞ்சோலை, தேவிகுளம், இடுக்கி, கொத்தமங்கலம், மூவாட்டுப்புழா, குன்னத்துநாடு, ஆலுவா, கொடுங்கல்லூர் மற்றும் பரவூர் ஆகிய வட்டங்கள் வழியாக வெளியேற்றும் தண்ணிர்ர் செல்கின்றது.  

## விவரக்குறிப்புகள்

- அட்சரேகை: 9⁰ 58′ 48" வ
- தீர்க்கரேகை: 77⁰ 00′ 05" கி
- பஞ்சாயத்து: வெள்ளத்தூவல்
- கிராமம்: வெள்ளத்தூவல்
- மாவட்டம்: இடுக்கி
- வடிநிலம்: முத்திரபுழா
- ஆறு: முத்திரபுழா
- அணையிலிருந்து ஆற்றுக்கு விடுவிப்பு: முத்திரபுழா
- நிறைவு ஆண்டு: 1961
- அணையின் வகை: கொத்து- ஈர்ப்பு
- வகைப்பாடு: உயர் உயரம்
- அதிகபட்ச நீர் நிலை (MWL): உயர் மட்டம் 456.90மீ
- முழு நீர்த்தேக்க நிலை (FRL): உயர் மட்டம் 456.90மீ
- FRL-ல் சேமிப்பு: 6.8 மிமீ3
- ஆழமான அடித்தளத்திலிருந்து உயரம்: 43.00 மீ
- நீளம்: 182.88 மீ
- நீர்க்கசிவு வழி: அலைவரை வகை- 5. வட்ட வாயில்கள், ஒவ்வொன்றும் 10.97 x 6.4 மீ அளவு

## நீர்த்தேக்கம்
கல்லாறுகுட்டி அணையானது முத்திரபுழா துணைப் படுகையின் இரு பகுதியிலிருந்தும் நீரைப் பெறுகிறது. இவ்வாறு உருவாக்கப்பட்ட நீர்த்தேக்கம் சுமார் 0.648 சதுர கிலோமீட்டர் பரப்பளவில் 6.88 மில்லியன் கன மீட்டர் கொள்ளளவு கொண்டது. கல்லார்குட்டி நீர்த்தேக்கம் படகு சவாரி மற்றும் பிற நீர்வழிச் சுற்றுலா செயல்பாடுகளை வழங்குகிறது.
# பறாக்கடவு தடுப்பணை


**பறாக்கடவு தடுப்பணை** (*Parakkadavu Weir*)(மலையாளம்: പാറക്കടവ് തടയണ) என்பது இந்தியாவின் கேரளாவின் இடுக்கி மாவட்டத்தில் உள்ள வெள்ளத்தூவல் கிராமத்தின் வெள்ளத்தூவல் ஊராட்சியில் பாறக்கடவு ஆற்றின் குறுக்கே கட்டப்பட்டுள்ள ஒரு கான்கிரீட் மாற்று அணை ஆகும். பன்னியர் பெருக்கத் திட்டத்தின் ஒரு பகுதியாக பாறக்கடவு வாய்க்கால் கட்டப்பட்டது. முத்திரப்புழா ஆற்றில் உள்ள ஆர்ஏ ஹெட் தலையணையிருந்து கசிவு நீர், எல்லக்கல்லில் சுரங்கப்பாதை வழியாக பாறக்கடவு வாய்க்காலுக்கு ஓரளவு திருப்பி விடப்படுகிறது. பாறக்கடவு வாய்க்காலிலிருந்து முள்ளக்காணம் வாய்க்காலுக்கும், இந்த வாய்க்காலிலிருந்து பொன்முடி நீர்த்தேக்கத்துக்கும் தண்ணீர் திருப்பி விடப்படுகிறது.  

## விவரக்குறிப்புகள்

- அட்சரேகை: 10⁰ 0′ 39” வ
- தீர்க்கரேகை: 77⁰ 01′ 58” கி
- ஊராட்சி: வெள்ளத்தூவல்
- கிராமம்: வெள்ளத்தூவல்
- மாவட்டம்: இடுக்கி
- அணையின் வகை: திண்காறை
- வகைப்பாடு: தடுப்பணை
- அதிகபட்ச நீர் நிலை:
- முழு நீர்த்தேக்க நிலை (FRL): உயர் மட்டம் 722.3 மீ
- வெள்ள நேர நிலை சேமிப்பு: திசைதிருப்பல் மட்டுமே
# பேப்பரா அணை



<templatestyles src="Module:Infobox/styles.css"></templatestyles>  
**பேப்பரா அணை** (*Peppara Dam*) என்பது திருவனந்தபுரம் மாவட்டத்தில் உள்ள கரமனையாறு மீது கட்டப்பட்ட புவியீர்ப்பு அணையாகும். 1983ஆம் ஆண்டு கேரள நீர் ஆணையத்தால் கட்டப்பட்ட இந்த அணை 83 சதுர கிலோ மீட்டர் நீர்ப்பிடிப்புப் பகுதியைக் கொண்டுள்ளது. இந்த நீர்பிடிப்பு பகுதியில் ஆண்டிற்கு சராசரியாக 481 செ.மீ. மழையைப் பெறுகிறது. சுமார் 423 மீட்டர் நீளமுள்ள இந்த அணையானது கரமனா ஆற்றின் அனைத்து துணை நதிகளையும் ஒன்றிணைக்கிறது. அருவிக்கரைக்கான நீர் ஓட்டம் திருவனந்தபுரம் நகரத்தின் தேவைகளுக்கு ஏற்ப ஒழுங்குபடுத்தப்படுகிறது. பெப்பராவில் 3 மெகாவாட் நீர்மின் நிலையமும் உள்ளது. இது திருவனந்தபுரம் நகரம் மற்றும் புறநகர் பகுதிகளுக்கு குடிநீர் விநியோகம் வழங்கும் நீர்த்தேக்கமாக உள்ளது. இந்த அணை பேப்பரா வனவிலங்கு சரணாலயத்திற்குள் அமைந்துள்ளது.
# பூரியா தாரிணி



**பூரியா தாரிணி** (*Pouria Darini*) ஈரான் நாட்டைச் சேர்ந்த ஒரு சதுரங்க வீரராவார். 1991 ஆம் ஆண்டு சனவரி மாதம் 24 ஆம் தேதியன்று இவர் பிறந்தார். 2013 ஆம் ஆண்டில் பிடே அமைப்பு பூரியாவுக்கு கிராண்டுமாசுட்டர் பட்டம் வழங்கியது.  

## சதுரங்க வாழ்க்கை
2012 ஆம் ஆண்டு நடைபெற்ற சதுரங்க ஒலிம்பியாடு போட்டியில் ஈரான் நாட்டைப் பிரதிநிதித்துவப்படுத்தினார். 2013 ஆம் ஆண்டு நடைபெற்ற சதுரங்க உலகக் கோப்பை போட்டியில் விளையாடினார். அங்கு இவர் உருசிய நாட்டு சதுரங்க வீரர் திமிட்ரி ஆண்ட்ரேகினிடம் முதல் சுற்றில் தோற்றுப் போனார்.  

தாரினி 2009 ஆம் ஆண்டில் நடைபெற்ற ஈரானிய சதுரங்க வெற்றியாளர் போட்டியில் அரையிறுதி சதுரங்க வெற்றியாளர் கோப்பையை வென்றார்  

2010 ஆம் ஆண்டில் அமேதான் நகரத்தில் நடந்த 9 ஆவது எப்னே சினா திறந்த நிலை சதுரங்கப் போட்டியை வென்றார்  

2015 ஆம் ஆண்டில் 4 ஆவது சர்தாரன் திறந்தநிலை போட்டியை வென்றார்  

2016 ஆம் ஆண்டில் 18 ஆவது துபாய் நாட்டில் நடைபெற்ற திறந்தநிலை சதுரங்கப் போட்டியில் மிகைல் ஆலுடன் தாரினி 3 முதல் 8 ஆவது வரையிலான இடங்களைப் பிடித்தார். ஆன்டிபோவ், லாசரோ புரூசன் பாடிசுடா, விதித் சந்தோசு குசராத்தி, அலெக்சாண்டர் ஃபியர் மற்றும் போரிசு சாவ்செங்கோ ஆகியோர் இப்பட்டியலின் இதர வீரர்களாவர்.  

2020 ஆம் ஆண்டு ஈரானிய சதுரங்க வெற்றியாளர் போட்டியில் **பூரியா தாரிணி** 4 அவது இடத்தைப் பெற்றார். 2023 ஆம் ஆண்டு அசர்பைசான் நாட்டின் பக்கூ நகரில் நடைபெற்ற சதுரங்க உலகக்கோப்பை போட்டியிலும் இவர் விளையாடினார். முதல் சுற்றில் அங்கேரி நாட்டைச் சேர்ந்த பெரெங்கு பெர்க்சுடன் மோதினார்.
# அப்தெல்ரகுமான் ஏசாம்


**அப்தெல்ரகுமான் ஏசாம்** (*Abdelrahman Hesham*) எகிப்து நாட்டைச் சேர்ந்த ஒரு சதுரங்க வீரராவார். 1992 ஆம் ஆண்டு திசம்பர் மாதம் 2 ஆம் தேதியன்று இவர் பிறந்தார். 2016 ஆம் ஆண்டில் பிடே அமைப்பு அப்தெல்ரகுமான் ஏசாமிற்கு கிராண்டுமாசுட்டர் பட்டம் வழங்கியது.  

## சதுரங்க வாழ்க்கை
2016 ஆம் ஆண்டில் நடைபெற்ற ஆப்பிரிக்க சதுரங்க வெற்றியாளர் போட்டியை அப்தெல்ரகுமான் ஏசாம் வென்றார். இப்போட்டி அவருக்கு கிராண்டு மாசுட்டர் பட்டத்தைப் பெற்றுக் கொடுத்தது.  

2016, 2018 ஆம் ஆண்டுகளில் நடைபெற்ற சதுரங்க ஒலிம்பியாடு போட்டிகளில் இவர் எகிப்து நாட்டைப் பிரதிநிதித்துவப்படுத்தினார். 2016 ஆம் ஆண்டில் 5 ஆவது பலகையில் விளையாடிய இவர் 5.5/9 புள்ளிகள் ஈட்டினார். 2018 ஆம் ஆண்டில் 4 ஆவது பலகையில் விளையாடிய இவர் 4.5/9 புள்ளிகள் எடுத்தார்.  

2023 ஆம் ஆண்டு அசர்பைசான் நாட்டின் பக்கூ நகரத்தில் நடைபெற்ற சதுரங்க உலகக் கோப்பையிலும் இவர் விளையாடினார். முதல் சுற்றில் போலந்து நட்டைச் சேர்ந்த சதுரங்க வீரர் பார்டெல் மேத்தியூசிடம் மோதினார்.
# முகமது பகத்து இரகுமான்



**முகமது பகத்து இரகுமான்** (*Mohammad Fahad Rahman*) வங்காளதேச நாட்டைச் சேர்ந்த ஒரு சதுரங்க வீரராவார். 2003 ஆம் ஆண்டு சூலை மாதம் 4 ஆம் தேதியன்று இவர் பிறந்தார். 2019 ஆம் ஆண்டில் பிடே அமைப்பு பகத்து இரகுமானுக்கு பன்னாட்டு சதுரங்க மாசுட்டர் பட்டத்தை வழங்கியது.  

## சதுரங்க வாழ்க்கை
2019 ஆம் ஆண்டு நடைபெற்ற சதுரங்க உலகக் கோப்பை போட்டிக்கு முகமது பகத்து இரகுமான் தகுதி பெற்றார். அங்கு இவர் முதல் சுற்றில் இரண்டாம் நிலை வீரரான அனிசு கிரியிடம் தோற்றார்.  

உலகக் கோப்பையின் போது முகமது பகத்து இரகுமான் இகோர் ரௌசிசால் பயிற்சியளிக்கப்பட்டிருக்க வேண்டும், ஆனால் இசுட்ராசுபர்க் திறந்தநிலை சதுரங்கப் போட்டியில் அவர் ஏமாற்றி பிடிபட்டார். இதனால் வங்காளதேச சதுரங்கக் கூட்டமைப்பு ரௌசிசுடனான உறவை முறித்துக் கொண்டது.  

2023 ஆம் ஆண்டு அசர்பைசான் நாட்டின் பக்கூ நகரத்தில் நடைபெற்ற சதுரங்க உலகக் கோப்பையிலும் இவர் விளையாடினார். முதல் சுற்றில் இத்தாலி நட்டைச் சேர்ந்த சதுரங்க வீரர் டேனியல் வோகாடுரோவிடம் இவர் மோதினார்.
# பிரடெரிக்கு சுவான்



**பிரடெரிக்கு சுவான்** (*Frederik Svane*) செருமனி நாட்டைச் சேர்ந்த ஒரு சதுரங்க வீரராவார். 2004 ஆம் ஆண்டு சனவரி மாதம் 21 ஆம் தேதியன்று இவர் பிறந்தார். 2022 ஆம் ஆண்டு 'பிரடெரிக்கு சுவானுக்கு சதுரங்க கிராண்டு மாசுட்டர் பட்டம் வழங்கப்பட்டது.  

## சதுரங்க வாழ்க்கை
சதுரங்க வீரர் இராசுமசு சுவானின் இளைய சகோதரராக பிரடெரிக்கு சுவான் அறியப்படுகிறார். நான்கு வயதில், இவர் ஒரு சதுரங்க கழகத்தில் சேர்ந்தார். சகோதரர் ராசுமசுக்கு எதிராக கற்றுக் கொள்ளவும் விளையாடவும் தொடங்கினார்.  

அக்டோபர் 2021 ஆம் ஆண்டு அக்டோபர் மாதத்தில் செருமனி நாட்டின் கீலில் நடந்த சுழல் தொடர் முறை போட்டியில் இரண்டாவது இடத்தைப் பிடித்ததன் மூலம் சுவான் தனது முதல் கிராண்டுமாசுட்டர் தகுதியை அடைந்தார்.  

2022 ஆம் ஆண்டு மே மாதத்தில் ஆம்பர்க்கு சதுரங்கக் கழகம் நடத்திய மூடிய சுற்று கிராண்டு மாசுட்டர் போட்டியில் 2607 புள்ளிகள் மதிப்பீட்டில் இரண்டாவது இடத்தைப் பிடித்ததன் மூலமும், ஆம்பர்க்கு அழைப்பிதழ் சதுரங்கப் போட்டியில் எட்வர்டாசு ரோசென்டாலிசுக்கு எதிராக சமநிலை முடிவை எட்டியதன் மூலமும் ஒரே நாளில் இரண்டு கிராண்டுமாசுட்டர் தகுதிநிலைகளை நிறைவு செய்தார்.  

அக்டோபர் 2022 ஆம் ஆண்டு அக்டோபர் மாதத்தில் உலக இளையோர் சதுரங்கப் போட்டியில் வலுவான நிலைப்பாட்டைக் கொண்டிருந்தார்.  

2023 சதுரங்க உலகக் கோப்பை போட்டியில் பிரடெரிக்கு சுவான் விளையாடினார், அங்கு இவர் முதல் சுற்றில் லீ சூன் இயோக்கை தோற்கடித்தார், ஆனால் இரண்டாவது சுற்றில் இவான் செபரினோவால் தோற்கடிக்கப்பட்டார்.
# 2,6-இருகுளோரோபிரிடின்



**2,6-இருகுளோரோபிரிடின்** (*2,6-Dichloropyridine*) என்பது C<sub>5</sub>H<sub>3</sub>Cl<sub>2</sub>N என்ற மூலக்கூற்று வாய்ப்பாட்டால் விவரிக்கப்படும் ஒரு கரிம ஆலைடு சேர்மமாகும். வெண்மை நிறத்தில் திண்மப் பொருளாக 2,6-இருகுளோரோபிரிடின் காணப்படுகிறது. இருகுளோரோபிரிடினின் ஆறு மாற்றிய வடிவங்களில் ஒன்றாக 2,6-இருகுளோரோபிரிடினும் அறியப்படுகிறது. நுண்ணுயிரிகளை அழிக்கவும் நோய்த்தொற்றுகளைக் குணப்படுத்தவும் பயன்படுத்தப்படும் மருந்து வகையான எனோக்சசின் என்ற மருந்தை தயாரிப்பதற்கான முன்னோடிச் சேர்மமாக 2,6-இருகுளோரோபிரிடின் பயன்படுகிறது.  

## தயாரிப்பு
2,6-இருகுளோரோபிரிடினனை குளோரின் உடன் பிரிடீனை சேர்த்து நேரடியாக வினை புரியச் செய்வதன் மூலமாக தயாரிக்கப்படுகிறது. இவ்வினையில் 2-குளோரோபிரிடீன் ஓர் இடைநிலை வேதிப்பொருளாகும்.  

## பாதுகாப்பு
சுண்டெலிகளுக்கு வாய்வழியாக 2,6-இருகுளோரோபிரிடின் சேர்மத்தை கொடுக்கும்போது இதன் உயிர் கொல்லும் அளவு 115 மி.கி/கி.கி ஆகும்.
# தீய பழக்கம்


**தீய பழக்கம்** (Bad habit) அல்லது **கெட்ட பழக்கம்** என்பது எதிர்மறையாகக் கருதப்படும் நடத்தை முறையாகும்.இதன் பொதுவான எடுத்துக்காட்டுகள் பின்வருமாறு: தள்ளிப்போடுதல், அதிக செலவு செய்தல் மற்றும் நகம் கடித்தல்.  

## வளர்ச்சி
ஒரு நபர் சராசரியாக 66 நாட்களில் ஒரு புதிய பழக்கத்தைப் பெற முடியும் என்று பழக்கவழக்க உருவாக்கம் பற்றிய ஆராய்ச்சி தெரிவிக்கிறது. வளர்ச்சியின் காலம் குறித்து பல வேறுபாடுகள் உள்ளன. ஒரு கெட்ட பழக்கத்தைக் கைவிட அல்லது புகைபிடித்தல் போன்ற ஆரோக்கியமற்ற நடத்தை முறையை மாற்ற அதிக நேரம் எடுக்கலாம்.  

## தடுப்பு முறைகள்
ஒரு கெட்ட பழக்கமானது நிலையான பழக்கவழக்கமாக மாறுவதற்கு முன்பே சரிசெய்யபட வேண்டும். இதன்மூலம், குழந்தை பருவத்தில் கெட்ட பழக்கங்கள் வளர்வதைத் தடுக்கலாம்.  

## குணப்படுத்துதல்
கெட்ட பழக்கங்கள் நிலையான பழக்கவழக்கமாக மாறினால் அவற்றை அகற்ற பல வழிகள் உள்ளன. தீய பழக்கம் எனத் தெரிந்த பிறகு 21 முதல் 28 நாட்களுக்கு இடைப்பட்ட காலத்தில் அந்த பழக்கத்திற்கு அடிபணியாமல் இருக்க முடிந்தவரை கடினமாக முயற்சி செய்ய வேண்டும். பின்னர் மீண்டும் ஒரு வாரம் முயற்சி செய்யவும். பழக்கம் தொடர்ந்தால், இந்தச் செயல்முறையை மீண்டும் செய்யவும், இந்த முறை அதிகம் வெற்றி பெற்றதாக நிரூபிக்கப்பட்டுள்ளது.  

## மேலும் பார்க்கவும்

- பழக்க அடிமைத்தனம்
- பாவம்
# ஹேமந்த் கர்கரே


**ஹேமந்த் கர்கரே**, இந்தியக் காவல் பணி (அசோகச் சக்கரம்) (பிறப்பு:12 டிசம்பர் 1954 – இறப்பு: 26 நவம்பர் 2008), இந்தியாவின் மகாராட்டிரா மாநிலத்தின் தலைநகரான மும்பை மாநகரக் காவல் துறையின் இணை ஆணையாரும், மும்பை பயங்கரவாத எதிர்ப்புப் படையின் தலைவரும் ஆவார். இவர் 2008 மும்பாய் தாக்குதல்களின் போது கொல்லப்பட்டார். இவரின் மறைவுக்குப் பின் இந்திய அரசு 26 ஜனவரி 2009 அன்று அசோகச் சக்கர விருது வழங்கியது.[3] இவர் 2006 மாலேகான் குண்டுவெடிப்புகளை விசாரணை செய்தவர்.  

## மரணம்

பிரதிபா பாட்டிலிடமிருந்து அசோகச் சக்கர விருதைப் பெறும் மறைந்த ஹேமந்த் கர்ரேயின் மனைவி, நாள் 26 சனவரி 2009]]  

ஹேமந்த் கர்கரே, மூத்த காவல் அதிகாரிகள் அசோக் காம்தே மற்றும் விஜய் சலாஸ்கர் ஆகியோருடன், காமா மருத்துவமனைக்கு அருகே சென்று கொண்டிருந்த போது, பாகிஸ்தானின் லஷ்கர்-ஏ-தொய்பா பயங்கரவாத தீவிரவாதிகளால் சுட்டுக் கொல்லப்பட்டார்.
# பெருந்தேனருவி தடுப்பணை



**பெருந்தேனருவி தடுப்பணை** (*Perunthenaruvi Weir*) என்பது இந்தியாவின் கேரளாவின் பத்தனம்திட்டா மாவட்டத்தில் உள்ள நாரணம்மூழி மற்றும் வெச்சூச்சிரா கிராமங்களில் பம்பை ஆற்றின் குறுக்கே கட்டப்பட்ட நீர் வழி மாற்று அணையாகும். பெருந்தேனருவி சிறு நீர்மின் திட்டம் 6 மெகாவாட்டு (2×3) மின் உற்பத்தி நிலையம் என்பது பம்பை ஆற்றில் ஆற்றில் துவக்கப்பட்ட திட்டமாகும். மேலும் இத்திட்டத்தின் ஒரு பகுதியாகக் கலிங்கு உள்ளது. இது 442 சதுர கி,மீ. பரப்பளவில் நீர்பிடிப்பு பகுதியினைக் கொண்ட பம்பா மற்றும் அழுதா ஆற்றின் பகுதியினை பயன்படுத்திக்கொள்கிறது. மின் உற்பத்திக்காகப் பம்பா ஆற்றின் இடது கரையில் நீர்மின் உற்பத்தி நிலையம் அமைந்துள்ளது. தடுப்பணை என்பது உயரம் கொண்ட பைஞ்சுதை புவியீர்ப்பு வகை அணையாகும். இதனுடைய நீளம் ஆகும். உயரம் 10.93 மீட்டராகும். இரன்னி, கோன்னி, கோழஞ்சேரி, திருவல்லா, செங்கன்னூர், குட்டநாடு, மாவேலிக்கரா மற்றும் கார்த்திகப்பள்ளி ஆகிய வட்டங்கள் வழியே வெளியேற்றும் தண்ணீர் பாய்கிறது.  

## விவரக்குறிப்புகள்

- அட்சரேகை: 9⁰ 24′ 44” வ
- தீர்க்கரேகை: 76⁰ 52′ 48” கி
- பஞ்சாயத்து: இரன்னி- பெரிநாடு
- கிராமம்: நாரணம்மூழி & வெச்சூச்சிரா
- மாவட்டம்: பத்தனம்திட்டா
- வடிநிலம்: பம்பா
- ஆறு: பம்பா
- அணையிலிருந்து ஆற்றுக்கு நீர் விடுவிப்பு: பம்பா
- அணையின் வகை: பைஞ்சுதை - ஈர்ப்பு
- வகைப்பாடு: தடுப்பணை
- அதிகபட்ச நீர் நிலை (MWL): உயர் மட்டம் 55.20 மீ
- முழு நீர்த்தேக்க நிலை (FRL): உயர் மட்டம் 51.0 மீ
- FRL இல் சேமிப்பு: 1.00 மிமீ3
- ஆழமான அடித்தளத்திலிருந்து உயரம் : 10.93 மீ
- நீளம்: 227.50 மீ
- கசிவுப்பகுதி: கதவில்லை- வழிதல் பகுதி
- நிறைவு ஆண்டு: 2017
- முகடு நிலை: 51.00 மீ
- திட்டத்தின் பெயர்: பெருந்தேனருவி எசு.எசி.ஈ.பி.
- ஆற்று நீர் வெளியேறும் நிலையம்: 2 எண்கள் 2.00x 4.00மீ

## நீரியல்

- நீர்ப்பிடிப்பு பகுதி: 442 சதுர கி.மீ.
- சராசரி ஆண்டு மழையளவு- 1093 மி.மீ<sup>3</sup>
- மாற்றுப்பாதையில் உச்ச வெள்ளம் - 395 Cumecs

## சுற்றுலா

பூந்தேனருவி நீர்வீழ்ச்சி மற்றும் இதன் தொடர்புடைய சுற்றுச்சூழல் சுற்றுலாத் திட்டமும் இந்த தடுப்பணைக்கு அருகில் உள்ளது. இந்தப் பள்ளத்தாக்கின் அழகைக் காணத் தொங்கு பாலம் மற்றும் காட்சி கோபுரங்கள் கட்டப்பட்டுள்ளன.
# துவர்கள்

**துவர்கள்** (Tuvans) என்பவர்கள் உருசியா (துவா), மங்கோலியா மற்றும் சீனாவில் வாழும், சைபீரியாவை பூர்வீகமாக கொண்ட ஒரு துருக்கிய இன மக்கள் ஆவர். இவர்கள் ஒரு சைபீரிய துருக்கிய மொழியான துவா மொழியை பேசுகின்றனர். மங்கோலியாவில் இவர்கள் உரியாங்கை மக்களின் ஒருவராக கருதப்படுகின்றனர்.  

வரலாற்று ரீதியாக துவர்கள் கால்நடையை மேய்க்கும் நாடோடிகளாக வாழ்ந்து வந்துள்ளனர். ஆடுகள், செம்மறி ஆடுகள், ஒட்டகங்கள், ரெயின்டீர்கள், மாடுகள் மற்றும் யாக் எருமைகளின் மந்தைகளை கடந்த ஆயிரக்கணக்கான ஆண்டுகளாக பேணி வந்துள்ளனர்.
# மகம்மது முரத்லி



**மகம்மது முரத்லி** (*Məhəmməd Muradlı) அசர்பைசான் நாட்டைச் சேர்ந்த* ஒரு சதுரங்க வீரராவார். 2003 ஆம் ஆண்டு ஆகத்து மாதம் முதல் தேதியன்று இவர் பிறந்தார். பிடே அமைப்பு 2022 ஆம் ஆண்டு மகம்மது முரத்லிக்கு கிராண்டுமாசுட்டர் பட்டத்தை வழங்கியது. அசர்பைசான் நாட்டின் தேசிய வெற்றியாளராக மகம்மது முரத்லி இரண்டு முறை இருந்திருக்கிறார்.  

## சதுரங்க வாழ்க்கை
2015 ஆம் ஆண்டு நடைபெற்ற உலக இளைஞர் சதுரங்கப் போட்டியில் 12 வயதுக்குட்பட்டோர் பிரிவில் மகம்மது முரத்லி வென்றார்.  

சதுரங்க ஒலிம்பியாடு போட்டியில் அசர்பைசான் நாட்டின் அணி மூன்றில் இவர் விளையாடினார்:  

- 2016 ஆம் ஆண்டில் பக்கூ நகரில் நடைபெற்ற போட்டியில் (+2, =0, -3) 42 ஆவது சதுரங்க ஒலிம்பியாடு போட்டியில் அசர்பைசான் நாட்டின் மூன்றாவது குழுவில் மகம்மது முரத்லி விளையாடினார்..

2019 ஆம் ஆண்டில் முரத்லி உலக இளைஞர் சதுரங்க ஒலிம்பியாடு போட்டியில் அசர்பைசான் அணிக்காக விளையாடினார். அந்த அணி அந்த ஒலிம்பிக் போட்டியில் வெற்றியாளராகியது.  

2019 மற்றும் 2022 ஆம் ஆண்டுகளில் முரத்லி அசர்பைசான் நாட்டு வெற்றியாளராகத் திகழ்ந்தார்,  

2022 ஆம் ஆண்டு சூலை மாதத்தில் முரத்லி 2022 பைல் சதுரங்கத் திருவிழாவில் 7/9 புள்ளிகள் எடுத்து 2726 எலோ தரப்புள்ளிகளை ஈட்டினார். 2023 ஆம் ஆண்டு நடைபெற்ற சதுரங்க உலகக்கோப்பை போட்டியிலும் கலந்து கொண்டு விளையாடினார்.
# கலஜ் மக்கள்

வடிவத்தை அடிப்படையாகக் கொண்டது. இது சாசானிய மன்னர் முதலாம் பெரோசின் (438-457) வடிவமைப்பை பின்பற்றியுள்ளது.  

**முன்புறம்**: திரிசூலங்கள் மற்றும் சிங்க தலையை கொண்ட மகுடம். இதை சுற்றி பிராமி எழுத்துக்கள் உள்ளன(11:00இல் தொடங்குகிறது): *ஸ்ரீ ஹிதிவிர கரலவ பரமே - சிவர ஸ்ரீ சஹி திகினதேவ கரிதா* ("கலஜ்ஜின் மதிப்பிற்குரியஇல்தபர், உச்சபட்ச கடவுளின் வழிபாட்டாளர், மதிப்பிற்குரிய மன்னர், தெய்வீக பிரபு தெகின் இந்த நாணயத்தைஅச்சிட்டுள்ளார்"). உட்புறம் பாக்தீரிய எழுத்துக்கள்: σρι Ϸανο *ஸ்ரீ சஹோ* ("மதிப்பிற்குரிய மன்னர்").]]  
**கலஜ்** (Khalaj) என்பவர்கள் பெரும்பாலும் ஈரானில் வாழும் ஒரு துருக்கிய இனக்குழு ஆவர். இவர்களில் பெரும்பாலானவர்கள் பாரசீகமயமாக்கப்பட்ட போதிலும், ஈரானில் இவர்கள் இன்றும் தொடர்ந்து கலஜ் மொழியை பேசி வருகின்றனர்.  

## பூர்வீகம்
மாதிரியை அடிப்படையாகக் கொண்ட பொ. ஊ. 8ஆம் நூற்றாண்டின் ஒரு கலஜ் நாணயம். இது சாசானிய மன்னர் முதலாம் பெரோசின் (438-457) நாணயத்தை பின்பற்றியுள்ளது முதலாம் பெரோசின் மகுடம் சூட்டப்பட்ட மார்பளவு உருவமானது முன்புறத்தில் காட்டப்பட்டுள்ளது. நாணயத்தின் பின்புறம்: திரிசூலம் உடைய நிற்கும் சிவபெருமானின் உருவம். இடது புறம் பாக்தீரிய மொழியில் "கலஜ்" (χαλαγγ அல்லது χαλασσ) என்று குறிப்பிடப்பட்டுள்ளது.]]  
அல் குவாரிஸ்மியை தொடர்ந்து ஜோசப் மர்க்வர்த் என்பவர் கலஜ் மக்கள் ஹெப்தலைட்டு கூட்டமைப்பின் எஞ்சியவர்கள் என்று குறிப்பிடுகிறார். "தற்போது இவர்கள்" துருக்கிய கவோசு பூர்வீகத்தை உடையவர்கள் என்று கருதப்பட்டாலும், ஹெப்தலைட்டு என்பவர்கள் இந்தோ-ஈரானியர்களாக
# பெலிக்சு புளோபெர்கர்


**பெலிக்சு புளோபெர்கர்** (*Felix Blohberger*) ஆசுத்திரியா நாட்டைச் சேர்ந்த ஒரு சதுரங்க வீரராவார். 2002 ஆம் ஆண்டு ஆகத்து மாதம் இருபதாம் தேதியன்று இவர் வியன்னா நகரத்தில் பிறந்தார். பிடே அமைப்பு 2022 ஆம் ஆண்டு பெலிக்சு புளோபெர்கருக்கு கிராண்டுமாசுட்டர் பட்டத்தை வழங்கியது.  
## முக்கியப் போட்டிகள்
| வியன்னா கிராண்டுமாசுட்டர் போட்டி 2021 (வியன்னா, ஆத்திரியா) | 2021 | 2490 | 6.5 |  |
| --- | --- | --- | --- | --- |
| பிராகா பன்னாட்டு திறந்தநிலை போட்டி (பிராகா, செக்குடியரசு) | 2021 | 2475 | 7.0 |  |
| 28 ஆவது இ ஒய் திறந்தநிலை போட்டி 16 வயதுக்குட்பட்டோர் 2018 (இரிகா) | 2018 | 2427 | 2.5 | } |
2023 ஆம் ஆண்டு அசர்பைசான் நாட்டின் பக்கூ நகரில் நடைபெற்ற சதுரங்க உலகக் கோப்பை போட்டியில் பெலிக்சு புளோபெர்கர் விளையாடினார். முதல் சுற்றில் கிரீசு நாட்டைச் சேர்ந்த திமிட்ரியோசு மாசுட்ரோவாசிலிசுடன் மோதினார்.
# தொச்சாரியர்கள்


**தொச்சாரியர்கள்** (Tocharians) எனப்படுவர்கள் தொச்சாரிய மொழிகளை பேசிய மக்கள் ஆவர். இம்மொழிகள் இந்திய-ஐரோப்பிய மொழிகள் ஆகும். பொ. ஊ. 400 முதல் பொ. ஊ. 1200 வரையிலான தோராயமான காலகட்டத்தைச் சேர்ந்த சுமார் 7,600 பதிவேடுகளில் இருந்து இம்மொழிகள் அறியப்படுகின்றன. சீனாவின் தற்போதைய சிஞ்சியாங்கின் தாரிம் வடிநிலத்தின் வடக்கு நுனியில் இப்பதிவேடுகள் கண்டெடுக்கப்பட்டன. பண்டைக் கால கிரேக்க நூல்களில் பொ. ஊ. மு. 2ஆம் நூற்றாண்டு முதல் பாக்தீரியா பகுதியை ஆக்கிரமித்திருந்த *தொக்கரோய்* (இலத்தீன் *தொச்சாரி*) என்று அழைக்கப்பட்ட மக்களுடன் தொடர்புபடுத்தப்பட்ட மக்களுக்கு "தொச்சாரியர்கள்" என்ற பெயர் கொடுக்கப்பட்டது. இந்த அடையாளப்படுத்தலானது பொதுவாக தவறு எனக் கருதப்படுகிறது. எனினும், தொச்சாரியர்கள் என்ற பெயரானது இந்த மொழிகள் மற்றும் இதை பேசியவர்களுக்கு பொதுவான பெயராக வழங்கப்படுகிறது. இவர்களது உண்மையான இனப் பெயர் என்னவென்று தெரியவில்லை. எனினும் இவர்கள் தங்களைத் தாமே அக்னி, குசி மற்றும் குரோரன் அல்லது சமஸ்கிருத நூல்களில் அக்னியா, குச்சியா என்று குறிப்பிடப்பட்டுள்ளவாறு வழங்கப்பட்டிருக்கலாம் என்று கருதப்படுகிறது.
# கல்மிக்குகள்

**கல்மிக்குகள்** (Kalmyks) என்பவர்கள் பெரும்பாலும் உருசியாவில் வாழும் ஒரு மங்கோலிய இனக் குழு ஆவர். இவர்களது முன்னோர்கள் சுங்கரியாவில் இருந்து இடம் பெயர்ந்தவர்கள் ஆவர். ஐரோப்பிய உருசியாவின் தெற்குப் பகுதியில் 1635 முதல் 1779 வரை கல்மிக்கு கானரசை இவர்கள் அமைத்தனர். இக்காலத்தில் காசுப்பியன் கடலின் மேற்குக் கரையில் கல்மிக்கு புல்வெளியின் கல்மிக்கியாவில் பெரும்பான்மையினராக உள்ளனர்.  

ஐரோப்பாவுக்குள் காணப்படும் ஒரே பாரம்பரிய பௌத்த மக்கள் இவர்கள் மட்டுமே ஆவர். குடி பெயர்ந்ததன் காரணமாக ஐக்கிய அமெரிக்கா, பிரான்சு, செருமனி, மற்றும் செக் குடியரசில் சிறிய கல்மிக்கு சமூகங்கள் காணப்படுகின்றன.
# வார்ப்புரு:இருபதாண்டுகள் நிறைவுக் கூடல்/விண்ணப்பம் குறித்தான அறிவிப்பு

<div>  

வணக்கம்!  

செப்டம்பர் 30 அன்று தமிழ் விக்கிப்பீடியாவின் 20ஆவது பிறந்தநாள் அமைகிறது. 20 ஆண்டுகள் நிறைவினைக் கொண்டாடுவதற்காக தமிழ் விக்கிப்பீடியர்கள் சந்திக்கும் நிகழ்வு திட்டமிடப்பட்டுள்ளது. இந்தக் கூடல் நிகழ்வில் கலந்துகொள்ள தங்களை அழைக்கிறோம்.  

நிகழ்வில் கலந்துகொள்ளவும், பயணச் செலவுகளுக்கான நிதிநல்கையைப் பெறுவதற்கும் **விக்கிப்பீடியா:தமிழ் விக்கிப்பீடியா இருபதாண்டுகள் நிறைவுக் கூடல்** எனும் திட்டப் பக்கத்தில் விண்ணப்பிக்குமாறு கேட்டுக்கொள்கிறோம்.  

விண்ணப்பிக்க கடைசி நாள்: **ஆகத்து 27 (அன்றிரவு 12 மணி வரை)**  

- *ஒருங்கிணைப்புக் குழு*  

</div>
# இன்னிசைக் குயில்


**இன்னிசைக் குயில்** (Plaintive cuckoo) உயிரியல் பெயர்: *Cacomantis merulinus* ) என்பது குயில் குடும்பத்தில் உள்ள *காகோமாண்டிஸ்* பேரினத்தைச் சேர்ந்த ஒரு பறவை இனமாகும். இதன் தாயகம் ஆசியா. இது இந்தியா, நேபாளம், சீனா முதல் இந்தோனேசியா வரை காணப்படுகிறது.  

## விளக்கம்
, மேற்கு வங்கத்தின், கொல்கத்தாவல் முதிர்ச்சியடையாத பறவை.]]  

இன்னிசைக் குயில் மிகவும் சிறியது. இது சுமார் நீளம் கொண்டனது. முதிர்ந்த ஆண் பறவையின் உடலின் மேற்பகுதி கறுத்த சாம்பல் நிறமும் பழுப்பும் கலந்து காணப்படும். மோவாய், தொண்டை, மார்பு ஆகியன சாம்பல் நிறமாக இருக்கும். வால் கறுப்பாக வெள்ளை விளிம்போடு இருக்கும். வால் ஓர இறகுகளில் வெள்ளைப் பட்டைகள் காணப்படும். கால்களும், பாதங்களும் மஞ்சள் நிறமாகவும், விழிப்படலம் சிவப்பு நிறமாகவும் இருக்கும். அலகின் மேற்புறம் கருப்பாகவும், கீழ்புறம் மஞ்சள் நிறமாகவும் இருக்கும். பொதுவாக இதில் முதிர்ந்த ஆணும் பெண்ணும் ஒன்றுபோல இருக்கும். பெண் பறவை முழுவளர்ச்சி பெறும் முன் சிலகாலம் பல்லுருத்தோற்றமாக செங்குயிலைப் போல தோற்றம் தருகிறது.  

ஆண் பறவை பல வகையில் கூவுகின்றது. மென்மையான சீழ்க்கை ஒலி போன்ற இனிய குரலில் விட்டு விட்டுக் கூவும்.  

## பரவலும் துணையினங்களும்
இதில் நான்கு துணையினங்கள் உள்ளன. *C. m. merulinus* என்பதுபிலிப்பைன்சில் காணப்படுகிறது, இது பல பெரிய தீவுகளில் பொதுவாக காணப்படுகிறது. *C. m. querulus* வடகிழக்கு இந்தியா, வங்காளதேசம், தெற்கு சீனா, இந்தோனேசியா, மியான்மர், தாய்லாந்து, கம்போடியா, லாவோஸ் வியட்நாம் ஆகிய நாடுகளில் பரவலாக காணப்படுகிறது. இது பெரும்பாலான சீனப் பகுதிகளுக்கு கோடைகாலத்தில் செல்கிறது, குளிர்காலத்திற்காக தெற்கே வலசை போகிறது . *C. m. threnodes* மலாய் தீபகற்பம், சுமாத்திரா, போர்னியோவில் காணப்படுகிறது *. C. m. lanceolatus* சாவகம், பாலி, சுலாவெசி ஆகிய நாடுகளில் வாழ்கிறது.  

சக்களத்திக் குயில் ( *C. passerinus* ) முன்பு இன்னிசைக் குயிலின் ஒரு துணையினமாக வகைப்படுத்தப்பட்டது. ஆனால் இப்போது பெரும்பாலும் ஒரு தனி இனமாக கருதப்படுகிறது.  

## சூழலியல்

இன்னிசைக் குயில் காடுகளின் விளிம்புகள், நெருக்கமற்ற திறந்தவெளிக் காடுகள், புதர்க்காடுகள், புல்வெளிகள், விவசாய நிலம்ங்கள், பூங்காக்கள், தோட்டங்கள் போன்றவற்றில் வாழ்கிறது. இது முதுகெலும்பிலிகளை உணவாக கொள்கிறது. இது பொதுவாக தனித்து இருக்கும். பார்வைக்கு கிடைப்பது அரிது.  

இது பிற பறவைகளின் கூடுகளில் முட்டையிடக்கூடியது. சிஸ்டிகோலாஸ், பிரினியாஸ், தையல் சிட்டுகள் போன்றவற்றின் கூடுகளில் முட்டையிடும். எந்தக் கூட்டில் முட்டை இடுகின்றனவோ இந்தப் பறவையின் முட்டைகளின் தோற்றத்தில் இதன் முட்டைகள் இருக்கும். ஆனால் இவற்றின் முட்டைகள் பெரியவையாக இருக்கும். சிறிய பறவைகள் பெரும்பாலும் குயிலை தங்கள் கூடுகளில் இருந்து விரட்டுவதற்காக கூட்டமாக திரண்டு செல்கின்றன.
# அசீனா பழங்குடியினம்


**அசீனா** (Ashina) என்பது கோக் துருக்கியர்களின் ஒரு பழங்குடியினம் மற்றும் ஆட்சி செய்த அரசமரபு ஆகும். பொ. ஊ. 6ஆம் நூற்றாண்டின் நடுப்பகுதியில் இந்த பழங்குடியினம் முக்கியத்துவம் பெற்றது. அந்நேரத்தில் இதன் தலைவரான பூமின் ககான் உரூரன் ககானரசுக்கு எதிராக கிளர்ச்சியில் ஈடுபட்டார். இந்த அரச குடும்பத்தின் இரண்டு முதன்மை பிரிவுகளில் ஒன்று பூமின் ககான் மூலமும், மற்றொன்று இவரது சகோதரர் இசுதமியின் வழியாகவும் தோன்றியது. பூமின் ககானின் குடும்பமானது கோக் துருக்கியக் கூட்டமைப்பின் கிழக்கு பகுதியையும், இசுதமியின் குடும்பமானது மேற்கு பகுதியையும் ஆண்டன.
# பூமின் ககான்


**பூமின் ககான்** (Bumin Qaghan) (இறப்பு பொ. ஊ. 552) என்பவர் துருக்கிய ககானரசை நிறுவியவர் ஆவார். அசீனா தூவூவின் மூத்த மகன் இவர் ஆவார். உரூரன் ககானரசின் இறையாண்மையுள்ள ஆட்சியின் கீழ் துருக்கியர்களின் பழங்குடியின தலைவராக இவர் திகழ்ந்தார். உரூரன் ககானரசின் தியூமன் (10,000 பேரின் தளபதி) என்றும் இவர் குறிப்பிடப்பட்டுள்ளார்.
# நிக்கொலா-யோசப் கியூனியோ


**நிக்கொலா-யோசப் கியூனியோ** (*Nicolas-Joseph Cugnot*, 26 பெப்ரவரி 1725 – 2 அக்டோபர் 1804) ஒரு பிரான்சியக் கண்டுபிடிப்பாளர் ஆவார். இவர் உலகின் முதல் முழு அளவிலான, வேலை செய்யும் தன்னியக்க இயந்திர நில-வாகனமான நீராவி வண்டியை (*Fardier à vapeur*), குறிப்பாக உலகின் முதல் தானுந்தை உருவாக்கினார்.  

## பின்னணி
கியூனியோ இராணுவப் பொறியியலாளராகப் பயிற்சி பெற்றார். 1765 ஆம் ஆண்டில், பீரங்கிகளைக் கொண்டு செல்வதற்காக பிரான்சிய இராணுவத்திற்கான நீராவி இயந்திரத்தில் இயங்கும் வாகனங்களின் வேலை மாதிரிகளை அவர் பரிசோதிக்கத் தொடங்கினார்.  

## முதல் தானுந்து வாகனம்

நீராவி ஆடுதண்டின் பரஸ்பர இயக்கத்தை சுழலும் இயக்கமாக மாற்றுவதற்கான சாதனத்தை வெற்றிகரமாகப் பயன்படுத்தியவர்களில் பிரெஞ்சு இராணுவ கேப்டன் கியூனியோவும் ஒருவர். 1769 ஆம் ஆண்டில் அவரது மூன்று சக்கர நீராவி வண்டியின் (*fardier à vapeur*) ஒரு சிறிய பதிப்பு தயாரிக்கப்பட்டு பயன்படுத்தப்பட்டது (*fardier* என்பது பீரங்கிப் பீப்பாய்கள் போன்ற மிகவும் கனமான உபகரணங்களைக் கொண்டு செல்வதற்காக பெருமளவில் கட்டப்பட்ட இரு சக்கர குதிரை வண்டி).  

1770 ஆம் ஆண்டில், நீராவி வண்டியின் முழு அளவிலான பதிப்பு கட்டப்பட்டது, இது நான்கு தொன்களை சுமந்து செல்லும், இரண்டு லீயூவை (7.8 கிமீ, அல்லது 4.8 மைல்கள்) ஒரு மணி நேரத்தில் கடக்கக்கூடியதாகக் குறிப்பிடப்பட்டது, இது நடைமுறையில் இதுவரை அடையாத செயல்திறன் ஆகும். வாகனத்தின் எடை சுமார் 2.5 தொன்கள், மேலும் குதிரைகள் வழக்கமாக இருக்கும் இடத்தில் பின்புறம் இரண்டு சக்கரங்களும் முன்புறம் ஒன்றும் இருந்தது. முன் சக்கரம் நீராவிக் கொதிகலனையும், ஓட்டுநர் பொறிமுறையையும் தாங்கிச் செல்லும். இது நான்கு பயணிகளை உட்காரவைத்து மணிக்கு 3.6 கிலோமீட்டர் (2.25 மைல்) வேகத்தில் நகர்ந்ததாகக் கூறப்படுகிறது.  

கரடுமுரடான நிலப்பரப்பைக் கடந்து செங்குத்தான மலைகளில் ஏறும் போது வாகனம் மிகவும் நிலையற்றதாக அறிவிக்கப்பட்டது. அத்துடன், கொதிகலன் செயல்திறன் அன்றைய தரத்தின்படி கூட குறிப்பாக மோசமாக இருந்தது. வாகனத்தின் தீயை மீண்டும் எரிக்க வேண்டியிருந்தது, மேலும் அதன் நீராவி ஒவ்வொரு கால் மணி நேரத்திற்கும் மேலாக உயர்த்தப்பட்டது, இது அதன் ஒட்டுமொத்த வேகத்தையும் தூரத்தையும் கணிசமாகக் குறைத்தது.  

பாரிசு, வின்சென்சு, மியூடன் ஆகிய இடங்களுக்கிடையே சிறிய எண்ணிக்கையிலான சோதனைகளை நடத்திய பிறகு, திட்டம் கைவிடப்பட்டது. இத்துடன், பிரெஞ்சு இராணுவத்தின் இயந்திர வாகனங்கள் மீதான முதல் சோதனை முடிவுக்கு வந்தது. ஆயினும்கூட, 1772 ஆம் ஆண்டில், பதினான்காம் லூயி மன்னர் கியூனியோவின் புதுமையான பணிக்காக ஆண்டுக்கு 600 லிவர்சு ஓய்வூதியத்தை வழங்கினார், அத்துடன் இந்த சோதனையானது நீராவி வண்டி இராணுவ ஆயுதக் களஞ்சியத்தில் வைக்கப்படுவதற்கு போதுமானதாக மதிப்பிடப்பட்டது. 1800 ஆம் ஆண்டில் இது கலை மற்றும் கைவினைகளுக்கான தேசிய காப்பகத்திற்கு மாற்றப்பட்டது, இன்றும் இதனைக் காணலாம்.  

241 ஆண்டுகளுக்குப் பிறகு, 2010 இல், பாரிஸ்டெக் மாணவர்களால் "கியூனியோவின் வண்டி" இன் நகல் அமைக்கப்பட்டது. 1769 ஆம் ஆண்டு மேற்கொள்ளப்பட்ட சோதனைகளினதும் கருத்துகளினதும் உண்மைத்தன்மையை நிரூபிக்கும் வகையில், இந்தப் பிரதி சரியாக வேலை செய்தது. இந்த பிரதி 2010 பாரிசு வாகனக் காட்சியில் காட்சிப்படுத்தப்பட்டது.  

## பிற்கால வாழ்க்கை
பிரெஞ்சுப் புரட்சியைத் தொடர்ந்து, கியூனியோவின் ஓய்வூதியம் 1789 இல் நிறுத்தப்பட்டது, அதன் பின்னர் கியூனியோ பிரசெல்சுக்கு நாடு கடத்தப்பட்டு அங்கு வறுமையில் வாழ்ந்தார். இறப்பதற்குச் சிறிது காலத்திற்கு முன்னர், முதலாம் நெப்போலியனால் அவரது ஓய்வூதியம் மீட்டெடுக்கப்பட்டது. இறுதியில் அவர் பாரிசுக்குத் திரும்பினார், அங்கு அவர் 1804 அக்டோபர் 2 இல் இறந்தார்.
# அனா அச்சுகாரோ


## ஆராய்ச்சியும் தொழிலும்
அச்சுக்காரோ 1988 ஆம் ஆண்டில் லண்டன் இம்பீரியல் கல்லூரியில் முது முனைவர் ஆய்வுறுப்பினராகச் சேர்ந்தார். அங்கு அவரது ஆராய்ச்சி , அளவீட்டுக் கோட்பாட்டில் உலகளாவிய சமச்சீர் இருத்தல், சரம் போன்ற குறைபாடுகளுக்கு வழிவகுக்கும் என்பதைக் காட்டியது. அச்சுக்காரோவின் ஆராய்ச்சி சரக் கோட்பாடு தொடக்கநில அண்டம் பற்றியதாகும். அவர் 2002 ஆம் ஆண்டில் நெதர்லாந்திற்குச் சென்று லைடன் பல்கலைக்கழகத்தில் சேர்ந்தார்.  

இலைடென் பல்கலைக்கழகத்தில் வானியற்பியல், துகள்கள் இயற்பியல், குவையப் புலம் கோட்பாடு குறித்து ஆய்வு செய்யும் கோட்பாட்டு அண்டவியல் குழுவை அச்சுக்காரோ வழிநடத்துகிறார். அண்டவியலுக்கு சரம் கோட்பாட்டைப் பயன்படுத்துவதில் அவர் ஒரு முன்னோடியாக இருந்தார். 2011 ஆம் ஆண்டில் பிபிவிஏ அறக்கட்டளை நடத்திய ஆண்டுதோறுமான அண்ட அறிவியல் விரிவுரைத் தொடரில் அவர் பங்கேற்றார். அண்டத் தோற்றம் குறித்து, இவ்விரிவுரைகள் அமைந்தன. அவர் அறிவியல் தொழில்நுட்பத்தில் ஐரோப்பிய ஒத்துழைப்பின் (சரம் கோட்பாடு பிரபஞ்சத்தின் பொது உத்தரவு) ஒரு பகுதியாக இருந்தார். ஆய்வகத்தில் ஐரோப்பிய அறிவியல் அறக்கட்டளையின் அண்டவியல் வழிநடத்தல் குழுவிலும் பணியாற்றுகிறார்.  

2015 ஆம் ஆண்டில் நெதர்லாந்து அறிவியல் ஆராய்ச்சி அமைப்பிலிருந்து (என். டபிள்யூ. ஓ.) அவருக்கு 23 லட்சம் யூரோ வழங்கப்பட்டது. அவர் 2016 ஆம் ஆண்டில் கோட்பாட்டு இயற்பியலுக்கான கலிலியோ கலிலி நிறுவனத்தில் நியமிக்கப்பட்டார். நவீன அண்டவியல் துறையில் இளம் விஞ்ஞானிகளுக்கு பயிற்சி அளிக்கும் லைடன் டி சிட்டர் அண்டவியல் திட்டத்தை அச்சுக்காரோ வழிநடத்துகிறார். இவர் எசுப்பானிய தேசிய ஆராய்ச்சி மன்றத்தின் அறிவுரைக் குழுவில் பணியாற்றுகிறார்.  

## தகைமைகளும் விருதுகளும்
அவர் 2011 இல் ஐரோப்பியாக் கல்விக்கழகத்தில் (எம். ஏ. இ. இ.) உறுப்பினராகத் தேர்ந்தெடுக்கப்பட்டார்.
# ஐதராக்சிமெத்தில் குழு



**ஐதராக்சிமெத்தில் குழு** (*Hydroxymethyl group*) என்பது −CH<sub>2</sub>−OH என்ற கட்டமைப்பு வாய்ப்பாட்டைக் கொண்ட ஒரு மாற்றீட்டுக்கு வழங்கப்படும் பெயராகும். ஒரு மெத்திலீன் பாலம் (-CH2− அலகு) ஐதராக்சில் குழுவுடன் (−OH) பிணைக்கப்பட்டிருக்கும் ஒரு இணைப்பு இக்கட்டமைப்பில் இருக்கும். இதனால் ஓர் ஐதராக்சிமெத்தில் குழுவை ஓர் ஆல்ககால் எனலாம். இது மெத்தாக்சி குழுவுடன் (−O−CH3) ஒரே மாதிரியான வேதியியல் வாய்ப்பாட்டைக் கொண்டிருக்கும். இவற்றில் மூலக்கூறின் இணையும் தளமும் நோக்குநிலையும் மட்டுமே வேறுபடுகிறது. இருப்பினும், அவற்றின் வேதியியல் பண்புகள் வேறுபட்டவையாகும்.  

ஐதராக்சிமெத்தில் என்பது குறியிடப்பட்ட அமினோ அமிலமான செரைனின் பக்கச் சங்கிலி ஆகும்.
# இரன்னி பெரிநாடு தடுப்பணை



**இரன்னி பெரிநாடு தடுப்பணை** (*Ranni-Perinad Weir*) என்பது இந்தியாவின் கேரளாவின் பத்தனம்திட்டா மாவட்டத்தின் இரன்னி பெரிநாடு கிராமங்களில் உள்ள மாம்பாறையில் பம்பை ஆற்றின் துணை நதியான கக்கட்டாறில் கட்டப்பட்ட ஒரு மாற்று அணையாகும். இந்த தடுப்பணை பைஞ்சுதை-ஈர்ப்பு வகையினைச் சார்ந்தது. இது இரன்னி - பெரிநாடு சிறு நீர் மின் திட்டத்தின் ஒரு பகுதியாகவும் உள்ளது. இது பம்பா படுகையில் உள்ள கக்கட்டாறு ஆற்றுத் திட்டத்தின் ஒரு பகுதியாகும். 4.0 மெகாவாட் (2x 2.0 மெகாவாட்) மின் உற்பத்தித் திறனுடன் நிறுவப்பட்ட இந்த நிலையம் மணியாறு மின் உற்பத்தி நிலையத்திலிருந்து வெளியேறும் நீரைப் பயன்படுத்தி, மின் உற்பத்தியினை மேற்கொள்கிறது. இந்த தடுப்பணையிலிருந்து கக்காடு ஆற்றுக்குத் தண்ணீர் திறந்து விடப்படுகிறது. இது இரன்னி, கோன்னி, கோழஞ்சேரி, திருவல்லா, செங்கனூர், குட்டநாடு, மாவேலிக்கரா மற்றும் கார்த்திகைப்பள்ளி போன்ற வட்டங்கள் வழியாகப் பாய்கிறது. இந்த அணை இரன்னி-பெரிநாடு நீர் வழங்கல் திட்டத்தின் ஒரு பகுதியாகும்.  

## விவரக்குறிப்புகள்

- அட்சரேகை: 9⁰ 21′ 00” வ
- தீர்க்கரேகை: 76⁰ 52′ 00” கி
- ஊராட்சி: இரன்னி - பெரிநாடு
- கிராமம்: இரன்னி-பெரிநாடு
- மாவட்டம்: பத்தனம்திட்டா
- ஆற்றுப் படுகை: பம்பா
- ஆறு: கக்கட்டாறு
- அணையிலிருந்து ஆற்றுக்கு நீர் வெளியீடு: கக்கட்டாறு
- நிறைவு ஆண்டு: 2012
- திட்டத்தின் பெயர்: இரன்னி-பெரிநாடு செப்
- அணை வகை: பைஞ்சுதை - ஈர்ப்பு
- வகைப்பாடு: தடுப்பணை
- அதிகபட்ச நீர்மட்டம் (MWL): உயர் மட்டம் 22.10 மீ
- முழு நீர்த்தேக்க நிலை (FRL) உயர் மட்டம்18.10 மீ
- FRL 1.0 Mm3-ல் சேமிப்பு
- ஆழமான அடித்தளத்திலிருந்து உயரம் 9.35 மீ
- நீளம்: 124 மீ
- கசிவு பாதை: கதவில்லா, வழிந்தோட்டம்
- உச்சி மட்டம்: உயர் மட்டம் 18.10 மீ
- ஆற்று வெளியீட்டு அளவு: வழங்கப்படவில்லை

## இரன்னி பெரிநாடு சிறு நீர் மின் திட்டம்
இந்த திட்டம், *கார்போராண்டம் யுனிவர்சல் நிறுவனத்தால்* இயக்கப்படும் மணியாறு திட்டத்திற்கான கடைமடைத் திட்டமாகும். மின் உற்பத்திக்குப் பிறகு வெளியேற்றப்படும் உபரி நீர், மின் நிலையத்திலிருந்து பம்பை ஆற்றில் திறந்து விடப்படுகிறது.  
****அமைவிடம்****

| இடம் | மாம்பாறை |  |
| --- | --- | --- |
| ஊராட்சு | இரன்னி பெருநாடு |  |
| வட்டம் | இரன்னி |  |
| மாவட்டம் | பத்தனம்திட்டா |  |
| நிறுவப்பட்ட திறன் | 4 மெகாவாட் (2 x 2 மெகாவாட்) |  |
| ஆண்டு தலைமுறை திறன் | 16.73 MU |  |
| முதன்மை இயக்கி | கிடைமட்ட தண்டு கப்லான் சுழலி |  |
| திட்டத்தின் நோக்கம் | நீர் மின்சக்தி | } |
# இராமசாமி அய்யர் தலையணை


**இராமசாமி அய்யர் தலையணை** அல்லது இரா. அ. தலையணை (*R. A. Headworks*) என்பது இந்தியாவின் கேரளாவின் இடுக்கி மாவட்டத்தில் உள்ள மூணார் கிராமத்தின் மூணாறு பஞ்சாயத்தில் முத்திரபுழா ஆற்றை அணைக்கும் கொத்து வகை தடுப்பணை ஆகும். இது மூணாறு தலையணை என்றும் அழைக்கப்படுகிறது. இது பள்ளிவாசல் நீர் மின் திட்டத்தின் ஒரு பகுதியாகும், இது கேரள மாநிலத்தின் முதல் நீர் மின் திட்டமாகும். இத்திட்டத்தின் ஒரு பகுதியாக இரண்டு அணைகளும், ஒரு மாற்றணையும் உள்ளன. இவை குண்டலா அணை, மாட்டுப்பட்டி அணை மற்றும் இராமசாமி அய்யர் தலையணை முதலியன ஆகும்.  

இராமசாமி அய்யர் தலையணை மூணாறு அருகே மாட்டுப்பட்டி அணையிலிருந்து 15 கி. மீட்டர் தொலைவில் அமைந்துள்ளது. குண்டலா நீர்த்தேக்கத்தில் தேக்கி வைக்கப்பட்டுள்ள தண்ணீர் ஓடை வழியாகக் கீழ்புறத்தில் உள்ள மாட்டுப்பட்டி அணைக்குத் திறந்து விடப்படுகிறது. மாட்டுபட்டி நீர்த்தேக்கத்திலிருந்து அணைக்கட்டு மின் நிலையம் மூலம் கீழ்நிலைக்குத் தண்ணீர் திறந்து விடப்படுகிறது. மாட்டுப்பட்டி அணையிலிருந்து கட்டுப்படுத்தப்படும் நீர் இந்த தலையணை வழியாக வெளியேறுகிறது. இந்த நீரானது மாற்றுப்பாதையை அடைந்து அங்கிருந்து முத்திராபுழா ஆற்றின் வலது கரையில் அமைந்துள்ள பள்ளிவாசல் நீர் மின் நிலையத்திற்கு நீர் கடத்தும் அமைப்பு மூலம் திருப்பி விடப்படுகிறது. மின் உற்பத்திக்குப் பிறகு, செங்குளம் நீர் மின் திட்டத்தின் சமநிலை நீர்த்தேக்கத்திற்கு நீர் உந்தப்பட்டு நீரேற்று நிலையத்தின் உபரி நீர் முத்திரபுழா ஆற்றிலேயே கொட்டப்படுகிறது.  

## விவரக்குறிப்புகள்

- அட்சரேகை: 10⁰ 04'00” வ
- தீர்க்கரேகை: 77⁰ 04′ 00″ கி
- ஊராட்சி: மூணாறு
- கிராமம்: மூணாறு
- மாவட்டம்: இடுக்கி
- வடிநிலம்: முத்திரபுழா
- ஆறு:முத்திரபுழா
- அணையிலிருந்து ஆற்றுக்கு விடுவிப்பு : முத்திரபுழா
- அணை வகை : கொத்து
- வகைப்பாடு: தடுப்பணை
- அதிகபட்ச நீர் நிலை (MWL): உயர் மட்டம் 1450.92 மீ
- முழு நீர்த்தேக்க நிலை: உயர் மட்டம் 1450.92 மீ
- அணை முழுக்கொள்ளவு தேக்கம்: 0.223 மிமீ3
- ஆழமான அடித்தளத்திலிருந்து உயரம் : 10.90 மீ
- நீளம்: 39.62 மீ
- வெளியேறும் நீர் பாயும் வட்டம்: தேவிகுளம்
- கசிவுப்பாதை: செங்குத்து வாயில், ஒவ்வொன்றும் 11.60 x 6.70 மீ அளவுள்ள 3 எண்கள்
- நிறைவு ஆண்டு: 1944
- முகடு நிலை மட்டம்: 1439.02 மீ
- திட்டத்தின் பெயர்: பள்ளிவாசல் உயர் சக்தி
- ஆற்று நீர் வெளியேறும் நிலையம்: வழங்கப்படவில்லை
- திட்டத்தின் நோக்கம்: நீர் மின்சாரம்
# ஆசிய மரகதக் குயில்


**ஆசிய மரகதக் குயில்** (Asian emerald cuckoo, உயிரியல் பெயர்: *Chrysococcyx maculatus* ) என்பது குகுலிடே குடும்பத்தில் உள்ள ஒரு வகை குயில் ஆகும். இது வங்காளதேசம், பூட்டான், கம்போடியா, சீனா, இந்தியா, இந்தோனேசியா, லாவோஸ், மலேசியா, மியான்மர், நேபாளம், இலங்கை, தாய்லாந்து, வியட்நாம் ஆகிய நாடுகளில் காணப்படுகிறது. இதன் இயற்கை வாழ்விடங்கள் துணை வெப்பமண்டல அல்லது வெப்பமண்டல ஈரமான தாழ்நில காடுகள் மற்றும் துணை வெப்பமண்டல அல்லது வெப்பமண்டல ஈரமான மலைக் காடுகள் ஆகும்.  

## வகைபிரித்தல்
ஆசிய மரகதக் குயிலானது 1788 ஆம் ஆண்டில் ஜெர்மன் இயற்கை ஆர்வலர் ஜோஹன் ஃபிரெட்ரிக் குமெலின் அவர்களால் கரோலஸ் லின்னேயசின் *சிஸ்டமா நேச்சுரேவின்* திருத்தப்பட்ட மற்றும் விரிவாக்கப்பட்ட பதிப்பில் விவரிக்கப்பட்டது. அவர் இதை *குக்குலசு* பேரினத்தில் உள்ள மற்ற அனைத்து குயில்களுடன் சேர்த்து, *குக்குலஸ் மாக்குலேடஸ்* என்ற உயிரியல் பெயரை உருவாக்கினார். 1826 ஆம் ஆண்டு ஜெர்மன் விலங்கியல் வல்லுனரான ஃபிரெட்ரிக் பாய் என்பவரால் அறிமுகப்படுத்தப்பட்ட *கிரிசோகோசிக்ஸ்* பேரினத்தைச் சேர்ந்த மற்ற 12 இனங்களுடன் ஆசிய மரகதக் குயில் இப்போது சேர்க்கப்பட்டுள்ளது. ஆசிய மரகதக் குயிலில் எந்த துணையினமும் அங்கீகரிக்கப்படவில்லை.  

## சூழலியல்
ஆசிய மரகதக் குயில்கள் முக்கியமாக பூச்சிகள், எறும்புகள், கம்பளிப்பூச்சிகள், வண்டுகள் உள்ளிட்ட சிறிய முதுகெலும்பில்லாத உயிரினங்களை உணவாகக் கொள்கின்றன. இதற்கு கூடுகட்டி அடைக்காக்கத் தெரியாது அதனால் பிற பறவைகளின் கூடுகளில் முட்டையிடும். இப்பறவைகள் கருஞ்சிவப்பு சன்பேர்ட் ( *ஏத்தோபிகா சிபராஜா* ) மற்றும் சிலந்திபிடிப்பான் ( *அராக்னோதெரா லாங்கிரோஸ்ட்ரா* ) போன்ற பிற பறவைகளின் கூடுகளில் முட்டையிடும்.  

## நிலை
ஆசிய மரகதக் குயில்கள் மிகவும் பரந்த வாழிட எல்லையைக் கொண்டுள்ளன. ஆனால் பொதுவாக இது அசாதாரணமாக காணப்படும் இனமாகும். இதற்கு குறிப்பிட்ட அச்சுறுத்தல்கள் ஏதுவும் இருப்பது உறுதிப்படுத்தபடவில்லை. மேலும் இதன் எண்ணிக்கை நிலையாக இருப்பதாக நம்பப்படுகிறது. எனவே பன்னாட்டு இயற்கைப் பாதுகாப்புச் சங்கம் இதன் பாதுகாப்பு நிலையை " தீவாய்ப்புக் கவலை குறைந்த இனம் " என்று மதிப்பிட்டுள்ளது.
# கிரைசோகாக்சிக்சு



**கிரைசோகாக்சிக்சு** *(Chrysococcyx)* என்பது குகுலிடே குடும்பத்தில் உள்ள குயில் குடும்பத்தில் உள்ள ஒரு பேரினமாகும் .  

1826ஆம் ஆண்டில் செருமனிய விலங்கியல் நிபுணரான பிரெட்ரிக் பாய் என்பவரால் *கிரைசோகாக்சிக்சு* பேரினமானது ஆப்பிரிக்க மரகத குயில் (*கிரைசோகாக்சிக்சு குப்ரியசு*) மாதிரி இனமாக சேர்க்கப்பட்டது. *கிரைசோகாக்சிக்சு* என்ற பெயர் பண்டைய கிரேக்க χρυσος *க்ருசோசு* அதாவது "தங்கம்" மற்றும் κοκκυξ *கொக்குக்சு* "குயில்" ஆகிய சொற்கள் இணைந்து உருவானது.  

சில வகைப்பாட்டியலாளர்கள் முக்கியமாக ஆசுட்ராலோ-பப்புவான் உயிரலகினை ***சால்சைட்சு*** பேரினமாகப் பிரித்தனர்.  

## சிற்றினங்கள்
*கிரைசோகாக்சிக்சு* பேரினம் பின்வரும் சிற்றினங்களைக் கொண்டுள்ளது:  

### ஆப்பிரிக்க-ஆசியச் சிற்றினங்கள்

- டைடெரிக் குயில் (*கிரைசோகாக்சிக்சு கேப்ரியசு*)
- ஆப்பிரிக்க மரகதக் குயில் (*கிரைசோகாக்சிக்சு குப்ரியசு*)
- மஞ்சள் தொண்டை குயில் (*கிரைசோகாக்சிக்சு பிளவிகுலாரிசு*)
- கிளாசு குயில் (*கிரைசோகோசிக்சு கிளாசு*)
- ஆசிய எமரால்டு குக்கூ (*கிரைசோகாக்சிக்சு மாகுலேடசு*)
- நீலக்குயில் (*கிரைசோகாக்சிக்சு சாந்தோர்ஹைஞ்சசு*)

### ஆத்திரேலியா-பப்புவான் சிற்றினங்கள்

- கோர்சூபீல்டு வெண்கல குயில் (*கிரைசோகாக்சிக்சு பாசலிசு*)
- பளபளக்கும் வெண்கல குயில் (*கிரைசோகாக்சிக்சு லூசிடசு*)
- வெண்காது வெண்கலக் குயில் (*கிரைசோகாக்சிக்சு மெய்ரி* )
- சிறிய வெண்கல குயில் (*கிரைசோகாக்சிக்சு னுட்டிலசு*)
- கருங்காது குயில் (*கிரைசோகாக்சிக்சு ஆசுகுலன்சு*)
- பழுப்புத் தொண்டை வெண்கல குயில் (*கிரைசோகாக்சிக்சு ரூபிகோலிசு*)
- நீண்ட அலகு குயில் (*கிரைசோகாக்சிக்சு மெகர்கஞ்சசு*)
# நீண்ட அலகு குயில்



**நீண்ட அலகு குயில்** (*Long-billed cuckoo*)(***கிரைசோகோசிக்சு மெகர்கைஞ்சசு***) என்பது குகுலிடே குடும்பத்தில் உள்ள குயில் சிற்றினமாகும். இது அரு தீவுகள் மற்றும் நியூ கினியாவில் காணப்படுகிறது. இதன் இயற்கை வாழ்விடங்கள் அயன அயல் மண்டலம் அல்லது வெப்பமண்டல ஈரமான தாழ் நில காடுகள் ஆகும்.
# பழுப்புத் தொண்டை வெண்கல குயில்



**பழுப்புத் தொண்டை வெண்கல குயில்** (*Rufous throated bronze cuckoo*)(*கிரைசோகோசிக்சு ரூபிகோலிசு*) என்பது குகுலிடே குடும்பத்தில் உள்ள ஒரு குயில் சிற்றினம் ஆகும். இது நியூ கினி மலைப்பகுதிகளில் காணப்படுகிறது. இதன் இயற்கை வாழ்விடம் வெப்பமண்டல ஈரமான மலைக் காடுகள் ஆகும்.
# ஆப்பிரிக்க மரகதக் குயில்



**ஆப்பிரிக்க மரகதக் குயில்** (*African emerald cuckoo*)(*கிரைசோகாசிக்சு குப்ரியசு*) என்பது ஆப்பிரிக்காவைத் தாயகமாகக் கொண்ட குயில் சிற்றினமாகும்.  

## வகைப்பாட்டியல்
குகுலிடே குடும்பத்தின் உறுப்பினராக, ஆப்பிரிக்க மரகதக் குயில் ஒரு பழைய உலகக் குயில் ஆகும். இதில் நான்கு துணையினங்கள் உள்ளன. அதாவது *கி. கு. குப்ரியசு*, *கி. கு. சார்பி*, *கி. கு. இண்டர்மீடியசு* மற்றும் *கி. கு. இன்சுலாரம்*.  

- *கி. கு. குப்ப்ரியசு*: சகாராவுக்கு தெற்கே ஆப்பிரிக்கா
- *கி. கு. இண்டர்மீடியசு*: பயோகோ (கினியா வளைகுடா)
- *கி. கு. இன்சுலாரம்*: சாவோ டோம், பிரின்சிப் மற்றும் அன்னோபன் (கினிவளைகுடா)

## பரவல்
அங்கோலா, போட்சுவானா, புருண்டி, கமரூன், மத்திய ஆப்பிரிக்கக் குடியரசு, கொங்கோ குடியரசு, காங்கோ மக்களாட்சிக் குடியரசு, கோட்டிவார், எக்குவடோரியல் கினி, எரித்திரியா, எசுவாத்தினி, எத்தியோப்பியா, காபோன், காம்பியா, கானா, கினி-பிசாவு, கென்யா, லைபீரியா, மாலி, மலாவி, மொசாம்பிக், நமீபியா, நைஜீரியா, உருவாண்டா , சாவோ தொமே மற்றும் பிரின்சிப்பி, செனிகல், சியோரா லியோனி, தென்னாப்பிரிக்கா, தெற்கு சூடான், தன்சானியா, டோகோ, சாம்பியா மற்றும் சிம்பாப்வே உள்ளிட்ட துணை-சகாரா ஆப்பிரிக்காவின் பெரும்பாலான பகுதிகளில் காணப்படும்.  

## விளக்கம்
ஆப்பிரிக்க மரகதக் குயில் பாலியல் ரீதியாகப் பால் ஈருருமை கொண்டது. ஆண் குயில் பச்சை நிற முதுகு மற்றும் தலை மஞ்சள் மார்பகத்துடன் காணப்படும். பெண் குயில் முதுகில் பச்சை மற்றும் பழுப்பு நிறமாகவும், மார்பகங்களில் பச்சை மற்றும் வெள்ளை நிறமாகவும் இருக்கும். "ஹலோ ஜூ-டி" என்ற நினைவூட்டல் சாதனத்துடன் கூடிய நான்கு குறிப்பு விசில் மூலம் ஆப்பிரிக்க மரகதக் குயிலை அடையாளம் காணலாம்.  

## உணவு
இந்த குயிலின் உணவில் முக்கியமாகக் கம்பளிப்பூச்சிகள் மற்றும் எறும்புகள் போன்ற பூச்சிகள் உள்ளன. உணவில் சில பழங்கள் சேர்க்கப்படலாம். மேலும் ஆப்பிரிக்க மரகதக் குயில் பெரும்பாலும் விதானத்தின் நடு மற்றும் மேல் அடுக்குகளில் உணவு உண்ணும்.  

## இனப்பெருக்கம்

பெரும்பாலான குயில்களைப் போலவே, ஆப்பிரிக்க மரகதக் குயிலும் ஒட்டுண்ணி அடைகாத்தல் தன்மையுடையது. ஆப்பிரிக்க மரகதக் குயில் மற்ற பறவை இனங்களின் கூடுகளில் முட்டையிடும். ஒரு பெண் குயில் இனப்பெருக்க காலத்தில் சராசரியாக 19 முதல் 25 முட்டைகள் இடும். இனப்பெருக்க காலம் மழைக்காலங்களில், பொதுவாகச் செப்டம்பர் மற்றும் மார்ச் மாதங்களுக்கு இடைப்பட்ட மாதங்களில் நிகழும். இருப்பினும், வரவிருக்கும் ஆண்டுகளில் கரையோரப் பகுதிகள் மற்றும் தாழ் நிலக் காடுகளின் வாழ்விடக் குறைப்பு மற்றும் துண்டாடப்படுவது கவனிக்கத்தக்கது. சோசா மொழியில் இது பெரும்பாலும் *இன்டனஞ்சா என்று அழைக்கப்படுகிறது.*
# மஞ்சள் தொண்டை குயில்



**மஞ்சள் தொண்டை குயில்** (*Yellow-throated cuckoo*)(*கிரைசோகாசிக்சு பிளவிகுலாரிசு*) என்பது குகுலிடே குடும்பத்தில் உள்ள ஒரு குயில் சிற்றினம் ஆகும். இது ஆப்பிரிக்க வெப்பமண்டல மழைக் காடுகள் முழுவதும் காணப்படுகிறது. இது காடழிப்பால் அச்சுறுத்தப்படுகிறது.  

மஞ்சள் தொண்டை குயில் பகுதி ஒட்டுண்ணி அடைகாத்தல் தன்மையுடையன. இவை சில நேரங்களில் மற்ற பறவைகளின் கூடுகளில் முட்டையிடும். இவை தங்கள் சொந்த இனங்கள் உட்பட பல்வேறு வகையான உயிரினங்களுடன் இவ்வாறு செய்கின்றன. உணவு ஏராளமாக இருக்கும்போது இந்த நடத்தையில் ஈடுபடுவதற்கான வாய்ப்புகள் அதிகமாக உள்ளது.
# வெண்காது வெண்கலக் குயில்



**வெண்காது வெண்கலக் குயில்** (*White-eared bronze cuckoo*)(*கிரைசோகாக்சிக்சு மெய்ரி*) என்பது குகுலிடே குடும்பத்தில் உள்ள ஒரு குயில் சிற்றினம் ஆகும். இது நியூ கினியில் காணப்படுகிறது.  

## விளக்கம்
மலையடிவாரம் மற்றும் நடு மலைக்காடுகளின் காணக்கூடிய சிறிய குயில் வகை இதுவாகும். இதன் அலகிலிருந்து வால் வரை கருமையான கோடுகளுடன் வெள்ளை நிறத்தில் அடிப்பகுதியினைக் கொண்டது. மேற்பகுதி மரகதப் பச்சை நிறத்தில் செம்பழுப்பு பறத்தலுக்கான இறகுகளுடன் வெளிப்படையான வெள்ளை காது பிறை கொண்டது. ஆண் பறவை பிரகாசமான சிவப்புக் கண்களுடனும், பெண் பறவை செம்பழுப்பு நெற்றியுடன் இருக்கும். பிற சிற்றினங்களுடன் கலப்பு இன மந்தைகளில் வழக்கமாகக் காணப்படும். மற்ற வெண்கல-குயில் சிற்றினங்களுடன் இணைந்து வாழ்கின்றது.
# வாலண்டைன் திராக்னேவு


**வாலண்டைன் திராக்னேவு** (*Valentin Dragnev*) ஆத்திரிய நாட்டைச் சேர்ந்த ஒரு சதுரங்க வீரராவார். 1999 ஆம் ஆண்டு மார்ச்சு மாதம் 5 ஆம் தேதியன்று இவர் பிறந்தார். 2018 ஆம் ஆண்டு இவருக்கு கிராண்டு மாசுட்டர் பட்டம் வழங்கப்பட்டது. முன்னதாக வாலண்டைன் திராக்னேவு 2014 ஆம் ஆண்டு முதல் பிடேமாசுட்டராகவும் 2016 ஆம் ஆண்டு முதல் பன்னாட்டு மாசுட்டராகவும் சிறப்பு பெற்றிருந்தார். அவர் தற்போது ஆத்திரியாவில் 2 ஆவது சிறந்த வீரர் என்றும் உலகின் சிறந்த வீரர் தரவரிசையில் 431 ஆவது வீரர் என்றும் அறியப்படுகிறார். 2020 ஆம் ஆண்டு அக்டோபர் மாதத்தில் 2564 எலோபுள்ளிகள் எடுத்திருந்தது இவரது உச்சபட்ச புள்ளிகள் கணக்காகும். 2018 ஆம் ஆண்டில் நடைபெற்ற ஆத்திரிய சதுரங்க வெற்றியாளர் போட்டியில் இரண்டாவது இடத்தையும், 2020 ஆம் ஆண்டு நடைபெற்ற இதே போட்டியில் சதுரங்க வெற்றியாளராகவும் திகழ்ந்தார். 42 மற்றும் 43 ஆவது சதுரங்க ஒலிம்பியாடு போட்டிகளில் ஆத்திரியா நாட்டை பிரதிநிதிதுவப்படுத்தினார்.  

2023 ஆம் ஆண்டு அசர்பைசான் நாட்டின் பக்கூ நகரில் நடைபெற்ற சதுரங்க உலகக் கோப்பை போட்டியில் விளையாடினார். முதல் சுற்றில் இசுரேலிய நாட்டு சதுரங்க வீரர் ஓரி கோபோவை எதிர்த்து விளையாடி வெற்றி பெற்றார்.
# ஓரி கோபோ



**ஓரி கோபோ** (*Ori Kobo*) இசுரேல் நாட்டைச் சேர்ந்த ஒரு சதுரங்க வீரராவார். 1997 ஆம் ஆண்டு ஏப்ரல் மாதம் 24 ஆம் தேதியன்று இவர் பிறந்தார். பிடே அமைப்பால் 2017 ஆம் ஆண்டு இவருக்கு கிராண்டு மாசுட்டர் பட்டம் வழங்கப்பட்டது. 2023 ஆம் ஆண்டு மே மாதத்தில் 2559 எலோபுள்ளிகள் எடுத்திருந்தது இவரது உச்சபட்ச புள்ளிகள் கணக்காகும்.  

## சதுரங்க வாழ்க்கை
2022 ஆம் ஆண்டு நவம்பர் மாதத்தில் உலக அணி வெற்றியாளர் போட்டியில் மாக்சிம் ரோட்சுடீன், தமிர் நபாடி, அவிட்டல் பொருச்சோவ்சுகி, இலியா சுமிரின் மற்றும் எவ்கெனி போசுட்னி ஆகியோருடன் இணைந்து இசுரேலிய சதுரங்க அணியின் ஒரு பகுதியாக இருந்தார்.  

2022 ஆம் ஆண்டு திசம்பர் மாதத்தில் நடைபெற்ற இசுரேலிய சதுரங்க வெற்றியாளர் போட்டியில் ஓரி கோபோ 6 ஆவது இடத்தைப் பிடித்தார்.  

2023 ஆம் ஆண்டு சூலை மாதத்தில் நடைபெற்ற இசுபோர்ட்லேண்டு என்.ஆர்.டபிள்யூ கோப்பையில் 96-நகர்வு ஆட்டத்தில் அலெக்சாண்டர் டோன்சென்கோவால் ஓரி கோபோ தோற்கடிக்கப்பட்டார்.  

2023 ஆம் ஆண்டு அசர்பைசான் நாட்டின் பக்கூ நகரில் நடைபெற்ற சதுரங்க உலகக் கோப்பை போட்டியில் விளையாடினார். முதல் சுற்றில் ஆத்திரிய நாட்டு சதுரங்க வீரர் வாலண்டைன் திராக்னேவை எதிர்த்து விளையாடி தோல்வியடைந்தார்.
# முர்ரம் சில்லி அணை



**முர்ரம் சில்லி அணை** (*Murrum Silli Dam*) அல்லது **பாபு சோட்டேலால் சிறீவசுதவா அணை**, **மார்தம் சில்லி** மற்றும் **சீமாட்டி சில்லி** என்றும் அழைக்கப்படும் அணையானது மத்திய கிழக்கு இந்தியாவில் உள்ள மகாநதி ஆற்றின் துணை ஆறான சில்லாரி ஆற்றின் மீது கட்டப்பட்ட அணையாகும். இது பிரித்தானியப் பேரரசின் ஆளுநர் சீமாட்டி சில்லியின் மேற்பார்வையின் கீழ் கட்டப்பட்டது. இதனால் இவரது பெயரானது இந்த அணைக்கு முதலில் இடப்பட்டது. இது சத்தீசுகரின் தம்தரி மாவட்டத்தில் அமைந்துள்ளது. 1914 மற்றும் 1923க்கு இடையில் கட்டப்பட்ட இந்த அணை ஆசியாவிலேயே உறிஞ்சு குழல் கசிவுப்பாதைகளைக் கொண்ட முதல் அணையாகும். இந்த அணை ராய்ப்பூரிலிருந்து 95 கி.மீ. தூரத்தில் அமைந்துள்ளது. இது சத்தீசுகரில் உள்ள மிக முக்கியமான கட்டிடக்கலை அதிசயங்களில் ஒன்றாகும். இதன் முதன்மை நோக்கம் நீர்ப்பாசனம் ஆகும்.  

3 சூன் 1929-ல் ஆர். எசு. இராஜேந்திரநாத் சூர் (அரசு குடிமைப் பொறியியலாளர், மத்திய மாகாணம்) முர்ரம் சில்லி அணையின் முன்மாதிரியான பணிகளுக்காக ஐக்கிய இராச்சியத்தின் ஐந்தாம்<nowiki/>ஜோர்ஜால் "ராய் சாஹேப்" என்ற பட்டத்தைப் பெற்றார்.
# அசுதியோ பாங்கோ அணை

**அசுதியோ பாங்கோ அணை** (*Hasdeo Bango Dam*) என்பது 1961-62ஆம் ஆண்டு இந்தியாவின் சத்தீசுகரில் உள்ள அசுதியோ ஆற்றின் குறுக்கே கட்டப்பட்ட அணையாகும். இது சத்தீசுகரின் மிக நீளமான, அகலமான அணை மற்றும் சத்தீசுகரின் முதல் பல்நோக்கு நீர் திட்டமாகும். இது கோர்பா மாவட்டத்தின் தலைநகரிலிருந்து 70 கி.மீ. தொலைவில் அமைந்துள்ளது. இந்த அணை 6,730 சதுர கி.மீ. நீர்ப்பிடிப்புப் பகுதியைக் கொண்டுள்ளது. இந்த அணையானது 2.89 கன கி.மீ. (102.07 tmc ft) பெரிய பயனுள்ள சேமிப்புத் திறனைக் கொண்டுள்ளது. இது 120 மெகாவாட் மின்சாரம் உற்பத்தி செய்யும் திறன் கொண்டது. அசுதியோ பாங்கோ அணை கசேடோ ஆற்றின் குறுக்கே கட்டப்பட்டுள்ளது. இந்த ஆறு சுமார் கடல் மட்டத்திலிருந்து உயரத்தில் உருவாகிறது. இந்த ஆற்றின் மொத்த நீளம் ,  

## மேலும் பார்க்கவும்

- சத்தீஸ்கரில் சுற்றுலா
- சத்ரெங்கா, சத்தீஸ்கர்
# துதாவா அணை



**துதாவா அணை** (*Dudhawa Dam*) இந்தியாவின் சத்தீசுகரின் காங்கேர் மாவட்டத்தில் கட்டப்பட்டுள்ள அணையாகும். இந்த அணையின் கட்டுமானம் 1953-ல் தொடங்கி 1964-ல் முடிந்தது. இது கிகாவிலிருந்து 21 கி.மீ. தூரத்தில் உள்ள துதாவா கிராமத்தில் மகாநதி ஆற்றின் குறுக்கே கட்டப்பட்டுள்ளது. இந்த அணையின் உயரம் 24.53 மீ மற்றும் நீளம் 2,906.43 மீ ஆகும். இந்த நீர்த்தேக்கம் 625.27 சதுர கி.மீட்டர் நீர்ப்பிடிப்புப் பகுதியைக் கொண்டுள்ளது. இது மண் அணைகளில் ஒன்றாகும். இதன் வலது பக்க அணைக்கட்டில் ஓய்வு இல்லம் உள்ளது.
# கேங்க்ரல் அணை


**கேங்க்ரல் அணை** (*Gangrel Dam*) என்பது அதிகாரப்பூர்வமாக பண்டிட் இரவிசங்கர் சாகர் என அழைக்கப்படுகிறது. இது இந்தியாவின் சத்தீசுகரில் அமைந்துள்ளது. இது மகாநதி ஆற்றின் குறுக்கே கட்டப்பட்டுள்ளது. இது தம்தரி மாவட்டத்தில் இராப்பூரிலிருந்து சுமார் 90 கி.மீ. தொலைவிலும் தம்தரியிலிருந்து 17 கி.மீ. தொலைவிலும் அமைந்துள்ளது. இது சத்தீசுகரில் உள்ள மிக நீளமான மற்றும் பெரிய அணையாகும். இந்த அணை ஆண்டு முழுவதும் நீர்ப்பாசனத்தை வழங்குகிறது. இதனால் இப்பகுதி விவசாயிகள் ஆண்டுக்கு இரண்டு பயிர்களை அறுவடை செய்யமுடிகிறது. இந்த அணையிலிருந்து பிலாய் எஃகு ஆலைக்கு நீர் வழங்கப்படுகிறது. இந்த அணையில் 10 மெகாவாட் நீர் மின் ஆற்றலையும் உற்பத்தி செய்யப்படுகிறது.  

ஒனகோனா, இந்த நீர்த்தேக்கத்தின் கரையில் அமைந்துள்ள ஒரு பிரபலமான சுற்றுலாத் தலமாகும்.
# அசைல் சயனைடு



**அசைல் சயனைடு** (*Acyl cyanide*) என்பது R−C(O)CN என்ற பொது மூலக்கூற்று வாய்ப்பாடும் R−C(=O)−C≡N என்ற கட்டமைப்பு வாய்ப்பாடும் கொண்ட கரிம வேதியியல் வேதி வினைக்குழுவாகும். அசைல் குழுவுடன் (R−C=O) ஒரு சயனைடு குழு (−C≡N) சேர்ந்து அசைல் சயனைடு உருவாகிறது. அசிட்டைல் சயனைடு, பார்மைல் சயனைடு, மற்றும் ஆக்சாலைல் இருசயனைடு என்பவை அசைல் சயனைடுகளுக்கான எடுத்துக்காட்டுகளாகும். கரிமத் தொகுப்பு வினைகளில் இவை வினையாக்கிகளாகப் பயன்படுகின்றன.  
## தயாரிப்பு
பாரம்பரியமாக சோடியம் சயனைடுடன் அசைல் குளோரைடு உப்பைச் சேர்த்து இரட்டைச் சிதைவு வினைக்கு உட்படுத்தினால் அசைல் சயனைடு உருவாகிறது:  
:<math chem>{\color{red}\ce{R-C(O)}}\ce{Cl} + \ce{Na}{\color{red}\ce{CN}} \longrightarrow {\color{red}\ce{R-C(O)CN}} + \ce{NaCl}</math>  
மாறாக அசைல் ஆல்டாக்சிமை நீர்நீக்க வினைக்கு உட்படுத்தியும் அசைல் சயனைடை தயாரிக்கலாம்:  
:<math chem>{\color{red}\ce{R-C(O)C}}\ce{H=}{\color{red}\ce{N}}\ce{OH} \longrightarrow {\color{red}\ce{R-C(O)CN}} + \ce{H2O}</math>  
கீட்டீன்களை ஐதரோசயனேற்றம் செய்தும் அசைல் சயனைடை தயாரிக்க முடியும்:  
:<math chem>\ce{CH2=}{\color{red}\ce{C=O}} + \ce{H}{\color{red}\ce{CN}} \longrightarrow \ce{H3C -}{\color{red}\ce{C(O)CN}}</math>  
## வினைகள்
அசைல் சயனைடுகள் இலேசான அசைலேற்ற முகவர்களாகும்.  
:<math chem>{\color{red}\ce{R-C(O)CN}} + \ce{2 NaOH} \longrightarrow {\color{red}\ce{R-CO}}\ce{_2Na} + \ce{Na}{\color{red}\ce{CN}} + \ce{H2O}</math>  
அசைடுகளுடன் அசைல் சயனைடுகள் வினைபுரிந்து அசைல் டெட்ரசோல் உருவாகிறது. இவ்வினை கிளிக்கு வினை என்ற பெயரால் அழைக்கப்படுகிறது.
# பீட்டர் மிச்சாலிக்கு



**பீட்டர் மிச்சாலிக்கு (Peter Michalik)** செக்கோசிலோவாக்கியா நாட்டைச் சேர்ந்த ஒரு சதுரங்க விளையாட்டு வீரராவார். 1990 ஆம் ஆண்டு செப்டம்பர் மாதம் 15 ஆம் தேதியன்று இவர் பிறந்தார். பிடே அமைப்பு 2011 ஆம் ஆண்டு இவருக்கு பேராதன் பட்டத்தை வழங்கியது.  

## சதுரங்க வாழ்க்கை
மிச்சாலிக்கு தனது 5 ஆவது வயதில் சதுரங்கம் விளையாடத் தொடங்கினார். குரோசியா புல்டாக்சு என்ற அணிக்காக இவர் விளையாடினார்.  

2012 ஆம் ஆன்டு சூன் மாதத்தில் மிச்சாலிக்கு 17/17 என்ற முழுமையான புள்ளிகளை எடுத்து தனிநபர் சிலோவாக்கிய சதுரங்க வெற்றியாளர் பட்டத்தை வென்றார்.  

2012 ஆம் ஆண்டு திசம்பர் மாதத்தில் குரோனிங்கன் சதுரங்கப் போட்டியில் மிச்சாலிக்கு ஆரம்பத்தில் முன்னிலை பெற்றார் என்றாலும் முடிவில் கூட்டாக 5 ஆவது இடத்தைப் பகிர்ந்து கொண்டார்.  

டிசம்பர் 2017 ஆம் ஆண்டு திசம்பர் மாதத்தில் ஐரோப்பிய அதிரடி சதுரங்கப் போட்டியில் வெற்றியாளர் செர்கி கிகல்கோவுக்குப் பின்னால் லூக் மெக்சேனுடன் மிச்சாலிக்கு கூட்டு இரண்டாவது இடத்தைப் பிடித்தார்.  

மிச்சாலிக்கு 2023 சதுரங்க உலகக் கோப்பை போட்டியில் போட்டியிட்டார். அங்கு இவர் முதல் சுற்றில் இவான் இவானிசெவிச்சிடம் போட்டியிட்டு தோற்றார்.
# மாக்சிம் லகார்டே


**மாக்சிம் லகார்டே** (*Maxime Lagarde*) பிரான்சு நாட்டைச் சேர்ந்த ஒரு சதுரங்க விளையாட்டு வீரராவார். 1994 ஆம் ஆண்டு மார்ச்சு மாதம் 16 ஆம் தேதியன்று இவர் பிறந்தார். பிடே அமைப்பு 2013 ஆம் ஆண்டு இவருக்கு பேராதன் பட்டத்தை வழங்கியது. 2019 ஆம் ஆண்டு மாக்சிம் லகார்டே பிரான்சு நாட்டின் சதுரங்க வெற்றியாளர் பட்டத்தை வென்றார்.  

## சதுரங்க வாழ்க்கை
2011 ஆம் ஆண்டில் மாக்சிம் லகார்டே தனது பன்னாட்டு மாசுட்டர் சர்வதேச மாஸ்டர் பட்டத்தையும் 2013 ஆம் ஆண்டில் தனது கிராண்டுமாசுட்டர் பட்டத்தையும் பெற்றார். 2021 ஆம் ஆண்டு ஆகத்து மாத நிலவரப்படி பிரான்சு நாட்டு சதுரங்க வீரர்களின் தரவரிசையில் மாக்சிம் லகார்டே 5 ஆவது இடத்தில் இருந்தார்.  

மாக்சிம் லகார்டே 2018 ஆம் ஆண்டில் நடைபெற்ற ஐசுலாந்து நாட்டில் நடைபெற்ற ரெய்காவிக் திறந்தநிலை போட்டியில் 7/9 என்ற புள்ளிகள் கணக்கில் வென்று இரண்டாவது இடத்தைப் பிடித்தார். 2019 ஆம் ஆண்டில் நடைபெற்ற பிரெஞ்சு சதுரங்க வெற்றியாளர் போட்டியை வென்றார். இப்போட்டியில் 6/9 (+4–1=4) என்ற புள்ளிகளுடன் வெற்றி பெற்று கூட்டு முதலிடத்தைப் பிடித்தார். மேலும் சமநிலை முறிவு ஆட்டத்தில் இலாரன்ட் பிரெசினெட்டை தோற்கடித்து பட்டத்தை வென்றார்.  

2020 ஆம் ஆண்டில் இலகார்டே 22 ஆவது டிரைசுட்டே சதுரங்கத் திருவிழாவை வென்றார்.  

மாக்சிம் லகார்டே 2023 ஆம் ஆண்டில் 2023 சதுரங்க உலகக் கோப்பை போட்டியில் போட்டியிட்டார்.